‘TTCL’คว้า งานมาเลเซีย ตุน1.2หมื่นล.
TTCL คว้างานก่อสร้างของมาเลเซีย 6,000 ล้านบาท ดันงานในมือแตะ 1.2 หมื่นล้าน หุ้นพุ่งเฉียด 9% รับข่าวดี
19 ส.ค. 2554

TTCL คว้างานก่อสร้างของมาเลเซีย 6,000 ล้านบาท ดันงานในมือแตะ 1.2 หมื่นล้าน หุ้นพุ่งเฉียด 9% รับข่าวดี
นายสุวิทย์ มโนมัยยานนท์ กรรมการบริหารและรองประธานเจ้าหน้าที่บริหารอาวุโสฝ่ายขาย บริษัท โตโยไทย คอร์ปอเรชั่น (TTCL) เปิดเผยว่า บริษัทได้เซ็นสัญญารับงานก่อสร้างทั้งโครงการที่เมืองกวนตัน รัฐปาหัง ประเทศมาเลเซีย ให้กับบริษัท ไลนาส ซึ่งมีมูลค่าโครงการ 5,4006,300 ล้านบาท โดยจะรับเหมาแบบครบวงจร 
สำหรับบริษัท ไลนาสฯ เป็นบริษัทในเครือของบริษัท ไลนาส คอร์ปอเรชั่น (LYC) ซึ่งเป็นบริษัทที่จดทะเบียนในตลาดหลักทรัพย์ออสเตรเลีย ASX100) 
ทั้งนี้ การเข้ารับงานครั้งนี้จะทำให้มูลค่างานในมือหรือ แบ็คล็อค ของ TTCL เพิ่มขึ้นกว่า 1 เท่า ตัวเป็นประมาณ 1.2 หมื่นล้านบาท และจะทยอยรับรู้รายได้ตั้งแต่ไตรมาสนี้ โดยจะเริ่มก่อสร้างเดือน ส.ค. และจะเสร็จสิ้นปี 2555
“โครงการนี้ เป็น 1 ในโครงการในต่างประเทศ ที่สำคัญในปีนี้ของบริษัทมั่นใจว่าจะสามารถเติบโตได้สูงถึง 40% ด้วยกลยุทธ์เติบโตทั้งนอกบ้านและในบ้าน” นายสุวิทย์ กล่าว
นอกจากนี้ จะใช้กลยุทธ์ในการเติบโตด้วยการเข้าไปถือหุ้นโครงการที่ดีด้วยนอกจากรับงานก่อสร้างแล้ว และการที่บริษัทมี สถานะการเงินที่แข็งแกร่ง มีปริมาณเงินสดในมือสูง และมีทีมผู้บริหารและวิศวกรที่พรั่งพร้อม มีพันธมิตรหลักระดับโลก ร่วมถือหุ้นจะเป็นส่วนสนับสนุนด้วย
ราคาหุ้น TTCL ปิดที่ 9.15 บาท เพิ่มขึ้น 0.75 บาท หรือ 8.93% ท่ามกลางมูลค่าการซื้อขายหนาตา 111 ล้านบาท